บาทเปิด 34.60 บาทต่อดอลล่าร์ อ่อนค่า
เงินบาทเปิดตลาด 34.60 บาทต่อดอลล่าร์ อ่อนค่าหลังตัวเลขเศรษฐกิจสหรัฐหนุนดอลล์แข็ง หนุนเฟดปรับขึ้นดอกเบี้ย
31 ส.ค. 2559

เงินบาทเปิดตลาด 34.60 บาทต่อดอลล่าร์ อ่อนค่าหลังตัวเลขเศรษฐกิจสหรัฐหนุนดอลล์แข็ง หนุนเฟดปรับขึ้นดอกเบี้ย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.60 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 34.56 บาท/ดอลลาร์ เนื่องดอลลาร์แข็งค่าหลังจากเมื่อคืนนี้ตัวเลขดัชนีความเชื่อมั่นผู้บริโภคที่ประกาศออกมาดี
"ดอลลาร์กลับมาแข็งค่าหลังตัวเลขดัชนีความเชื่อมั่นผู้บริโภคเมื่อคืนนี้ออกมาดี ทำให้ตลาดมีความมั่นใจเรื่องเฟดจะปรับขึ้นอัตราดอกเบี้ยมีความเป็นไปได้มากขึ้น" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 34.55-34.65 บาท/ดอลลาร์
"ทิศทางบาทน่าจะกลับมาอ่อนค่า ช่วงนี้คงต้องดูปัจจัยเรื่องดอลลาร์เป็นหลัก" นักบริหารเงิน กล่าว